121/2018. (XII. 05.) OBT határozat
2019. évi ülésrendről
Az Országos Bírói Tanács az alábbiak szerint fogadja el a 2019. évi üléstervét:
2019. I. negyedév
- Az OBT elnökének 2018 II. félévi beszámolójának elfogadása
- Tájékoztató az OBT 2018. évi költségvetésének felhasználásáról
- A 101/2018. (X. 3.) OBT határozattal létrehozott, az OBH elnökének az egyes bírói és vezetői pályázatok elbírálása során folytatott gyakorlatát és az OBT irányában fennálló kötelezettségeinek teljesítését vizsgáló bizottság beszámolója
- A szolgálati bíróság ügyrendjének áttekintése, a szolgálati bíróság elnökének beszámolója a szolgálati bíróság előző évi ügyforgalmáról és ítélkezési gyakorlatáról
- A Budapest területén működő ítélőtábla mellett eljáró elsőfokú és a Kúria mellett működő másodfokú szolgálati bíróság tagjainak kinevezése
- Előterjesztés a bírák és igazságügyi alkalmazottak részére 2019. évben adományozható elismerésekről
- A bírák illetményhelyzete alakulásának áttekintése
- Az ENCJ elnökének látogatása az Országos Bírói Tanácshoz
2019. II. negyedév
- A bíróságok szervezetéről és igazgatásáról szóló 2011. évi CLXI. törvénnyel (Bszi.) kapcsolatos jogalkotás figyelemmel kísérése
- Az OBT Iroda működésének és ügyvitelének áttekintése
- Véleményezés az OBH elnökének és a Kúria elnökének a bírói és a bírósági vezetői pályázatok elbírálása tekintetében folytatott gyakorlatáról
- A bírósági vezető és a vezetése alatt álló szervezeti egységben bíráskodó hozzátartozója közötti összeférhetetlenség esetén az OBT által adott felmentések gyakorlatának vizsgálata
- Az elektronikus ügyintézéssel kapcsolatos tapasztalatok, a megvalósítás állapota, különös tekintettel a polgári peres eljárásokra
- Az OBH elnöke féléves tájékoztatójának megvitatása
- Tájékoztató az Országos Bírói Tanács nemzetközi kapcsolatairól
- A 2020. évi költségvetési javaslat véleményezése és javaslattétel az OBT 2020. évi költségvetésére
- Külföldi vendégek fogadása
2019. III. negyedév
- Az OBT elnökének 2019. I. félévi beszámolójának elfogadása
- Javaslattétel a Magyar Igazságügyi Akadémia 2020. évi oktatási tervéhez
- Az OBH elnöke 2019. I. féléves tájékoztatójának megvitatása
- Vizsgálat az OBH elnökének a bírósági munkateher mérési és országos munkateher meghatározási kötelezettségének teljesítéséről
- Vizsgálat az OBH elnökének a bíróknak az Országos Bírósági Hivatalba történő beosztása, bíró kirendelése, központi igazgatási feladattal történő megbízása gyakorlatáról
- Az OBH elnöke által létrehozott hálózatok tevékenységének, céljának, működésének és költségvetési vonzatainak áttekintése
- Vizsgálat az OBH elnökének a kinevezési jogkörébe tartozó bírósági vezetők vizsgálatának elvégzésére vonatkozó kötelezettsége teljesítéséről
2019. IV. negyedév
- A 2018. évi bíróságok költségvetésének végrehajtásáról szóló beszámoló véleményezése. Az egyéb juttatások feltételeiről és mértékéről szóló előterjesztés véleményezése
- A bírák képzési rendszere és a képzési kötelezettség teljesítés szabályainak véleményezése
- Tájékoztatás az OBT nemzetközi kapcsolatairól